google/wiki40b huggingface dataset:
Domstolen i Bosnia-Hercegovina

Domstolen i Bosnia-Hercegovina (bosnisk, kroatisk, serbisk og serbokroatisk Sud Bosne i Hercegovine, kyrillisk: Суд Босне и Херцеговине; forkortet på engelsk som Court of BiH) er en domstol i staten Bosnia-Hercegovina. Domstolen består av både førsteinstans og ankeinstans, og må ses atskilt fra domstolsystemene i delstatene (entitene) og Brčko-distriktet. Den ble opprettet i 2002 og holder rettsmøtene i Sarajevo. I noen saker kan Domstolen anses som en etterfølger av Det internasjonale krigsforbrytertribunalet for det tidligere Jugoslavia. 

Domstolens saklige virkeområde

Domstolen behandler som hovedregel saker etter staten Bosnia-Hercegovinas lover, til forskjell fra delstatenes (entitetenes) lover. Den behandler også saker som gjelder vedtak gjort av Bosnia-Hercegovinas institusjoner og andre organer med ansvar for offentlige oppgaver, for eksempel saker om grenser mellom delstater og andre politiske enheter i landet, og brudd på valglover.
Domstolen behandler sakene i første instans og har dessuten en egen ankeavdeling. Den utgjør dermed et selvstendig domstolsystem. Dette vises også ved at den ikke behandler ankesaker over dommer avsagt av domstoler i delstatene (entitetene) Republika Srpska og Føderasjonen Bosnia-Hercegovina, og Brcko-distriktet. 

Avdelinger og seksjoner

Domstolen har tre avdelinger. Disse er fordelt på straffesaker, administrative saker, og endelig på ankesaker over dommer fra de to førstnevnte avdelingene. 

Oppnevnelse av dommere

Nasjonale dommere utnevnes av et nasjonalt dommerråd. Internasjonale dommere og statadvokater (aktorer) foreslås av presidentene av det nasjonale dommerråd og landets riksadvokat, og utnevnes av Den høye representant for Bosnia-Hercegovina. Avgjørelsen tas med hjemmel i Daytonavtalen artikkel 5, vedlegg (Annex 10). 
Domstolen har per 2015, 42 nasjonale og 16 internasjonalt oppnevnte dommere. 

Forskjellen mellom Domstolen og ICTY

Domstolen er en fast domstol, dette i motsetning til Det internasjonale krigsforbrytertribunalet for det tidligere Jugoslavia (ICTY) som ble tildelt ad hoc-oppgaver.
Bamses Venner

Bakgrunn

Orkesteret ble startet i 1973 med den populære visesangeren Flemming «Bamse» Jørgensen som vokalist og frontfigur. Siden starten har det vært en rekke utskiftinger i gruppens besetning. 
I 1980, da de vant Dansk Melodi Grand Prix, besto Bamses Venner av Flemming «Bamse» Jørgensen, Mogens Balle (piano/orgel), Bjarne Green (gitar) og Arne Østergaard (trommer). De vant konkurransen med «Tænker altid på dig», som videre endte på en 14. plass i Eurovision Song Contest samme året.
1. nyttårsdag 2011 døde «Bamse» av hjerteinfarkt, og dansk presse spekulerte raskt om orkesteret ville fortsette uten sin populære frontfigur. Bamses Venner fortsatte en stund til for å gjennomføre en del konserter som var booket før «Bamse» død. Ved disse konsertene trådte Stig Rossen inn som vokalist – også under minnekonserten for «Bamse» i NRGi Arena i Aarhus. Etter disse konsertene gikk Rossen sammen med de gjenværende medlemmene i Bamses Venner og dannet i stedet gruppen Stig Rossen & Vennerne, et hyllestband til «Bamse» og hans sanger.
Seks år etter Flemming «Bamse» Jørgensens død, gjenoppsto Bamses Venner. Det skjedde da «Bamses» enke, Käte Jørgensen, sa ja til at Stig Rossen & Vennerne kunne få lov til å kalle seg Bamses Venner. Enken hadde sittet på rettighetene til bandnavnet siden «Bamse»s død 1. januar 2011.

Diskografi

Oversikt over album som Bamses Venner har gitt ut:
Frode Scheie

Klubber

Han har spilt for Refstad/Veitvet, Tindlund, Fyllingen og Drammen i Norge, mens i den tyske ligaen for klubbene Hameln, Eisenach, Nordhorn og Flensburg-Handewitt, samt for det norske landslaget.

Landslag

Scheie fikk sin debut for det norske landslaget 22. november 1995,under 6-nasjoners turneringen i en kamp mot Portugal i Haarlemse, Nederland. 
I denne turneringen ble han også kåret til Beste Målvakt. Han spilte tilsammen 105 landskamper for Norge, og var blant annet med på laget som fikk 12.-plass i 1997 VM i Japan, 13.-plass i 1999 VM i Egypt og 8.-plass i 2000 EM i Kroatia.
I hele landslagsperioden var han kaptein. Han var også lag kaptein i Drammen og Eisenach.

Trenerkarrière

Scheie hadde planer om å jobbe i Flensburg-Handewitts administrasjon, men av familiære årsaker takket han nei. Han fikk også tilbud om å bli spillende trener i den sveitsiske klubben Pfadi Winterthur, men klubben ønsket først og fremst målvakt Scheie mens han selv ønsket å satse som trener. Derfor signerte han 13. juni 2003, en trenerkontrakt for Bækkelagets håndballdamer. I sesong to ble det opprykk etter å ha tatt 43 av 44 poeng.
Deretter ble det et opphold i trenergjerningen, og arbeid som sportssjef i Norges Golfforbund.
I 2012 ble han ansatt som sportssjef i BSK/NIF, men sammenslåingsklubben ble lagt ned og Scheie måtte avbryte en treårskontrakt to år før tiden.
Førte BSK herrer til bronsemedalje i Eliteserien 2012. Klubbens første på herresiden på nesten 30 år.
I Follo ble trenerkontrakten sagt opp fordi klubben ikke klarte å betjene sine økonomiske forpliktelser.

Andre verv

Han vært håndballekspert i TV 2 siden 2004.
Høsten 2014 ble han også kommentator for Viasat.
7. mars 2007, ble han ansatt av Norges Golfforbund som ny sportssjef. En stilling han tiltrådte 1. juni samme år.
Har vært ansvarlig for Otto Treiders håndball linje siden 2003
Sørsamisk-norsk ordbok

Sørsamisk-norsk ordbok ; Åarjelsaemien-daaroen baakoegærja er ei ordbok skrevet av Knut Bergsland og Lajla Mattson Magga. Boka kom ut i 1993 på Iđut. 
Den er, sammen med Sydsamisk-svensk-sydsamisk ordbok fra 2007, den eneste ordboka som er publisert med en normert sørsamisk rettskriving. Den viktigste kilden for denne ordboka er Gustav Hasselbrinks trebinds ordbok Südlappisches Wörterbuch, men den har også henta materiale fra alle andre tilgjengelige kilder, Halász og Lagercranz sine tekster, og framfor alt Bergsland sine egne tekster.
Sørsamisk-norsk ordbok er deskriptiv heller enn normativ på den måten at den i valget mellom to dialektformer nevner begge formene.
Lajla Mattsson Magga har også utgitt en Norsk-sydsamisk ordbok i 2009.
Vadheimsfjorden

Vadheimsfjorden er en fjordarm på nordsiden av Sognefjorden i Høyanger kommune. Den strekker seg 5,5 kilometer innover til tettstedet Vadheim i fjordbunnen. Fjorden har innløp mellom Afsnes i vest og Klevaldsneset i øst. Derifra går den rett nordover og omtrent halvveis, ved Floteneset, svinger den litt nordøstover, slik at en ikke kan se utgangen av fjorden fra Vadheim.
E39 følger vestsiden i den indre delen av fjorden, inn til Vadheim og videre nordover. Den 3,4 kilometer lange Bogstunnelen går gjennom fjellet Fløyen langs den ytre delen av fjorden. Langs hele østsiden av fjorden går fylkesvei 55, blant annet gjennom den 1,6 kilometer lange Vadheimstunnelen.
Svømming under Panamerikanske leker 1983

Svømming under Panamerikanske leker 1983. Svømming var en av flere sporter i de niende Panamerikanske leker som ble arrangert i Caracas i Venezuela fra 14. til 29. august 1983. Det var tjueni øvelser, femten for menn og fjorten for kvinner. USA ble beste nasjon med tjuefem gullmedaljer foran Canada og Brasil med to hver.
Folkekjøkken

Folkekjøkken er en institusjon som har til formål å produsere og selge nærende og rimelig mat. Det første folkekjøkken i Norge ble opprettet i Trondheim 1845 (senere Trondhjems Dampkjøkken). Fra 1914 og utover opprettet flere kommuner folkekjøkken med utsalg.
The Ultimate Warrior

Handling

Filmen er lagt til New York i fremtiden (som i dette tilfellet er 2012). Verdens innbyggere har blitt nær utslettet av krig. New York er i totalt forfall. De få innbyggerne som er igjen har samlet seg rundt to ledere: Baron og Carrot. De er i innbyrdes strid. En forsker med ekspertise innen dyrking av planter blir viktig for befolkningens videre eksistens.

Om filmen

Filmen fikk relativt beskjeden mottakelse da den kom. Filmkritikeren Leonard Maltin gav den 2,5 av 4 stjerner.
Dens produksjonsbudsjett var på 800 000 dollar.
Filmen ble ikke satt opp på norske kinoer, men ble utgitt på video rundt 1985.
Lagtingsvalget på Færøyene 1932

Lagtingsvalget på Færøyene 1932 ble avholdt over hele Færøyene den 19. januar 1932 og valgte 21 medlemmer av Lagtinget fra 7 valgkretser. Antallet lagtingsmedlemmer var to færre enn i perioden 1928–1932. Etter valget ble Johan Poulsen valgt til Lagtingets formann.
Heisei

Heisei (平成, oversatt «oppnå fred») er en herskerdevise som også navngir en æra i den japanske epokeregningen. Heisei-perioden startet i og med keiser Akihitos tronbestigning i  8. januar 1989 (heisei 1, utlest heisei gannen) og endte med hans abdikasjon 30. april 2019. Reiwa (令和)  er perioden som etterfulgte Heisei. Etter meijiperioden benyttes regjeringsperiodens navn som posthumt navn for respektive keiser. Keiser Akihito kommer altså ikke til å kalles «Heisei-keiseren» så lenge han lever.  
Navnet på perioden er hentet fra to kinesiske klassikere: Shiji og Shujing. I Shiji forekommer tegnene i sitatet 内平外成 (indre fred og ytre blomstring), og i Shujing i sitatet 地平天成 (fredelig land og klar himmel).

Navnet i kulturen

Heisei figurerer blant annet i tittelen til en populær japansk film fra 1990-årene – Pom Poko (1994s største japanske filmsuksess). Dens japanske tittel 平成狸合戦ぽんぽこ (Heisei tanuki gassen ponpoko) betyr «Heisei-periodens mårhundskrig pompoko». Tittelen spiller hen til at mårhundenes kamp for sitt livsrom er en moderne kamp. Den japanske periodeinndelingen etter keisere gjøres det også i noen grad narr av i filmen, der fortelleren i innledningen deklamerer «I Pompokos 31e år…»
Yasuhito Suzuki

Japans herrelandslag

Yasuhito Suzuki spilte 4 landskamper for Japans herrelandslag.
Klooga

Klooga er en by i det nordlige Estland, helt vest i Keila kommune i fylket Harju. Klooga ligger midt mellom de større byene Paldiski ved havet i vest, og Keila i øst - med stasjon på Paldiski-Tallinn-jernbanen (den vestligste del av den baltiske jernbane).
Byen hadde 8.000 innbyggere i 2004. Under andre verdenskrig var det en konsentrasjonsleir i utkanten av byen, opprettet av det nasjonalsosialistiske Tyskland i september 1943.
Like vest for denne byen ligger landsbyen Põllküla med Harju-Madise-kirka med elementer fra 1200-tallet. Her ute helt i vest ligger også Ämari flybase som ble anlagt sammen med et gravfelt for flyvåpenet i sovjettiden, men som nå tjener som militær flybase for Estland og NATO.
The Apprentice

The Apprentice er en amerikansk reality-serie som har gått på TV-kanalen NBC siden 2004. Programmet ble skapt av Mark Burnett og ble ledet av forretningsmannen Donald Trump fra 2004 til 2015. Deretter av Arnold Schwarzenegger. Serien har (per 2017) gått 15 sesonger, hvor rundt halvparten er såkalte kjendisversjoner kalt «Celebrity Apprentice». Konseptet går ut på at en gruppe på rundt 16 personer (kandidater) skal konkurrere om en lederstilling med høy lønn. Kandidatene deles inn i to lag som skal konkurrere mot hverandre (vanligvis jente- og guttelag). Det tapende laget må møte i styrerommet der en av dem får sparken. De to siste går til en finale. En av dem får jobben. Kjendisversjonen er noe annerledes. Der er innsamling til veldedige formål en sentral del. Og vinneren får kun heder og ære.
Serien har blitt vist i en rekke land, og flere har også produsert egne versjoner. I tillegg kom flere spin-offer, blant annet en med Martha Stewart og en annen (The Rebel Billionaire), med Richard Branson. Ingen av dem ble like populær som The Apprentice og gikk bare en sesong. En norsk versjon med Nikita-gründer Inger Ellen Nicolaisen ble sendt på TVNorge i 2005.
Alle sesongene, unntagen sjette, er lagt til New York. Sesong seks ble lagt til Los Angeles.
Sommeren 2015 sa NBC opp kontrakten de hadde med Donald Trump. Bakgrunnen var nedsettende uttalelser han hadde kommet med om immigranter fra Mexico. Uttalelsene kom i forkant av den republikanske nominasjonsprosessen sommeren 2015. Programlederjobben ble deretter overtatt av Arnold Schwarzenegger. Han skal kun lede kjendisversjonen «Celebrity Apprentice», som sendes fra starten av 2017. Schwarzenegger trakk seg etter bare en sesong på grunn av dårlige seertall.

Medarbeidere

Flere av Trumps medarbeider har jevnlig deltatt i serien. Dette gjelder særlig Carolyn Kepcher og George H. Ross, men også tidligere vinner av serien, som Bill Rancic. I de senere sesongene har Trumps barn overtatt mange av disse funksjonene. Det gjelder Ivanka Trump, Donald Trump, Jr og Eric Trump.

Seertall

Seertallene var høye i starten, spesielt for den første sesongen som i snitt ble fulgt av 20 millioner seere (det syvende mest sette programmet på TV i USA i 2004). Etter det sank seertallene for hver sesong. Den sjette sesongen hadde et gjennomsnitt på 7,5 millioner seere og havnet på 75.-plass over de mest sette TV-seriene i USA i 2007.
Deretter lanserte Trump en versjon med kjendiser (Celebrity Apprentice) å håp om å heve seertallene. Kjendisversjonene hevet seertallene en del, men de var langt under tallene til de første sesongene av den originale serien. Den første kjendisversjonen havnet på en 46.-plass over de meste sette seriene i USA, mens den siste med Trump ved roret havnet på en 84.-plass.
Carta Blanca

Carta Blanca er et meksikansk ølmerke som blir produsert av Cervecería Cuauhtémoc Moctezuma. Det var bryggeriets første ølmerke og ble brygga for første gang i 1893. Ølet hadde ikke navn før det begynte å eksporteres til Spania. Navnet Carta Blanca («Tomt brev») kommer av at bryggeriet mottok et tomt brev fra den spanske kongefamilien.
Ølet blir produsert i flaskestørrelsene 190 ml, 325 ml, 355 ml, 940 ml og 1,2 liter i tillegg til bokser på 340 ml. I Mexico selges Carta Blanca først og fremst i nord, og er vanskelig å få tak i de sentrale og de sørlige delene av landet. Ølet eksporteres også til en rekke andre land.
Stort engfly

Utseende

Et stort (vingespenn 43–54 mm) og kraftig, brunt nattfly, forvingen vanligvis med skarpe og markerte tegninger. Den kan ligne på flere av de andre Apamea-artene, men kjennes lett på størrelsen. Forkroppen (thorax) er brunlig med smale, mørke lengdestriper. Hannen har lange hårpensler på bakkroppsspissen. Forvingen er lyst gråbrun til mørkbrun, tegningene er tydelige unntatt hos svært mørke eksemplarer. Den har alle de vingetegningene som er karakteristiske for nattfly: mørk-kantede nyre- og ringmerker litt foran midten av vingen, bak disse en kort, svart lengdestrek (tappmerke) som er gaffeldelt i den indre enden, framoverbøyd i den ytre. To smale, siksak-tverrlinjer (mellomlinjer) avgrenser et trekantet midtfelt der nyre- og ringmerkene sitter. Mellomlinjene møtes nesten ved bakkanten. Ved vingeroten er det en kort, bølgete, svart lengdestrek (rotmerke), dessuten en svart lengdestrek langs bakkanten. Langs ytterkanten går den en smal, hvit, siksak-tverrlinje (bølgelinjen), denne har tre mørke, innover-rettede pileflekker i midten. Området mellom bølgelinjen og tappmerket er ofte lyst. Bakvingen er silkeaktig brungrå, lysere ved roten. Ved bakhjørnet er det et lite, trekantet, lyst felt. Larven er lyst brungrønn med spredte, svarte vorter som bærer ganske lange, hvite børster.

Levevis

Stort engfly er en god flyger som kan påtreffes nær sagt hvor som helst, men hyppigst i åpne områder. Larvene lever på røttene av ulike gras (Poaceae). De klekkes i september, overvintrer og fullfører utviklingen sin i mai. De voksne sommerfuglene flyr om natten i juli–september.

Utbredelse

Den er utbredt over hele Europa og i det nordlige Asia østover til de sentrale delene av Sibir. I Norge er den vanlig nord til det sørlige Nordland, bortsett fra de nordlige delene av Østlandet der den er sjelden.
Duo Improvisations (Ole Amund Gjersvik & Marius Neset-album)

Duo Improvisations er et musikkalbum av Ole Amund Gjersvik og Marius Neset utgitt på Acoustic Records i 2011.
Medvirkende er Marius Neset på tenor saksofon og Ole Amund Gjersvik på kontrabass.
Musikken er improvisert, komponert og produsert av Gjersvik og Neset.
Broken Arrow (film)

Handling

Rick Hale og Vic Deakins er to amerikanske piloter på topphemmelig øvelse med Stealth-bombefly med atombomber. Midt under oppdraget forsøker Deakins å drepe Hale. Det oppstår kaos og flyet styrter. De to atombombene ombord slippes før flyet styrter og det oppstår en såkalt "Broken Arrow"-alarm hos forsvaret – atomvåpen på avveier. Det viser etterhvert seg at det hele er en del av en spektakulær utpressingsplan hvor Deakins har en nøkkelrolle. Planen er å detonere de to bombene i Salt Lake City, hvis ikke regjeringen utbetaler dem 250 millioner dollar. Rick Hale forsøker iherdig å stanse planene og får etterhvert hjelp fra en kvinnelig skogvokter som befinner seg i nærheten av krasjstedet.

Økonomi og publikum

Filmen ble en moderat kommersiell suksess da den innbrakte 150 millioner dollar på verdensbasis, hvorav 70 millioner i USA alene. Den havnet på 20.-plass over de mest innbringende kinofilmene i 1996, både på verdensbasis og i USA. 
Produksjonskostnadene er anslått å ligge et sted mellom 50 og 65 millioner dollar.

Anmelderne

Den fikk blandet mottakelse av filmanmelderne. Den har oppnådd 55 % på Rotten Tomatoes og 61 % på Metacritic. Den amerikanske filmanmelderen Roger Ebert gav den to av fire stjerner, mens Leonard Maltin gav den tre av fire.
VGs anmelder gav den terningkast tre. Dagbladets anmelder gav den terningkast fire og skrev følgende kommentar: «luksusunderholdning for actionfrelste: Eksplosjoner, tog-og biljakter, slagsmål av ymse slag og fly med atombomber i gale hender etc. avløser hverandre fortere enn du får blunket». Aftenpostens Per Haddal var blant de anmelderne som likte filmen best. Han beskrev den som en presis og elegant actionfilm i tegneseriestil. Den fikk terningkast tre hos CINERAMA i 1999. Anmelderen mente at man forsøkte å klemme inn for mye action og at den var for lite troverdig.

Innspilling

Filmen ble for det meste innspilt i Montana. Noen scener ble også innspilt i California, Arizona og Utah. Innspillingen ble gjort våren og sommeren 1995.
Dexithea

Utseende

Middelsstore, kontrastrikt tegnede trebukker. Artene kan minne noe om vepser. De er brunlige med gule, gulrøde og svarte tegninger. Antennene er spinkle og kortere enn kroppen. Pronotum er rundet, litt innsnevret ved roten. Dekkvingene er jevnbrede eller litt avsmalnende bakover. Beina er slanke.

Levevis

Larvene utvikler seg i død ved. De voksne billene besøker gjerne blomster.

Utbredelse

Slekten er utbredt i Mellom-Amerika, mest i Mexico, men slekten forekommer sør til Costa Rica.
Musikk i Final Fantasy VII

Musikken i Final Fantasy VII er komponert av Nobuo Uematsu. Den ble opprinnelig utgitt i et album på fire CD-er. Det ble også laget nye arrangement for piano og orkester av deler av musikken og disse ble utgitt på albumene Final Fantasy VII Reunion Tracks og Piano Collection Final Fantasy VII.
Uematsu brukte åtte måneder på å komponere musikken i Final Fantasy VII. Han har selv sagt at han hadde foretrukket å fått et år på å gjøre det. Spillkonsollen PlayStation tillater at spill bruker lydspor på CD-en for musikk, men Uematsu valgte å bruke MIDI-filer fordi det har kortere lastetider og han ville ikke at spillerne skille bli stresset av å måtte vente.
Mer musikk relatert til Final Fantasy VII ble laget da Square Enix startet Compilation of Final Fantasy VII, som er en serie med spill, filmer og noveller som foregår i det samme universet. Uematsus deltakelse i denne serien har vært begrenset.
Lynæs

Lynæs er navnet på sørøstlige pynt av halvøya Halsnæs ned mot Isefjorden i Nordsjælland, og utgjør nå den sørlige del av Hundested. Det ligger i Torup Sogn i Halsnæs kommune i Region Hovedstaden.
Det er et gammelt fiskeleie og hadde i slutten av 1800-tallet kro, en romslig havn med henimot seks fots dybde, store stenmoloer og havnefyr, dampskipsforbindelse til Frederikssund og Nykøbing Sjælland og ferge til Rørvig. Nå er havnen og fergen flyttet til Hundested, men det er stadig en stor lystbåthavn der. Lynæs kirke er oppført i 1901.
Under første verdenskrig ble Lynæs Fort anlagt; det ble i 1962 omdannet til kursvirksomhet men avhendet av forsvaret i 1995 .

I kulturen

Lynæs var utgangspunktet for filmen Flådens friske fyre fra 1965.
Thunderbolt I/O

Thunderbolt er en I/O-teknologi utviklet av Intel i samarbeid med Apple. Den støtter skjermer med høy oppløsning og dataoverføringer med høy ytelse gjennom én port. Den representerer et grensesnitt mellom datamaskiner, skjermer, eksterne enheter slik som platelager og underholdningseletronikk som for eksempel videokamera, og har høyere hastighet, fleksibilitet enn USB. Grensesnittet erstattet i stor grad FireWire, som på samme måte som Thunderbolt var sterkt promotert av Apple, da Thunderbolt-teknologien er overlegent bedre på de samme oppgavene som FireWire kan gjøre og har ytterligere egenskaper som FireWire ikke har (kan kobles til PC-skjermer etc.).
I 2013 annonserte Intel Thunderbolt 2 med kodenavn "Falcon Ridge" som hadde båndbredde på 20 Gbit/s ved at de to 10 Gbit/s kanalene i Thunderbolt ble slått sammen.
I 2015 kom Thunderbolt 3 som igjen doblet båndbredden og tok i bruk USB-C som plugg. Thunderbolt 3 skal kunne sende nok data til to 4K skjermer på 60Hz, og USB-C tillater at opp til 100 watt energi tilføres gjennom kabelen.
D E D D går i

D E D D går i er en musikk-EP med A-Laget, utgitt den 13. april 2012.
Gaston Maspero

Bakgrunn

Gaston Maspero, hvis forfedre stammet fra Nord-Italia, studerte klassiske språk i Paris. Han kom allerede ved 14 års alder i kontakt med egyptologien. 
Fra 1865, mens han gikk på École normale supérieure, lærte han seg samtidig på egen hånd arabisk og egyptisk, idet han brukte alle sine sparepenger på å kjøpe rgyptologiske verker av E. de Rougé, Chabas, Devéria og andre. 
Årene 1867-1868 var Maspero i Sør-Amerika, der han blant annet studerte indianske språk.

Egyptolog

Kort deretter utgav han sine første egyptologiske arbeider: La stèle de songe (1868) og Une inscription dédicatoire du grand temple d'Abydos (samme år). Derpå fulgte Hymne au Nil, etter to kilder fra British museum, samt i 1871 Une Enquête judiciaire à Thébes au temps de la XXe dynastie (om Abbott-papyrusen), som var et betydelig fremskritt i kunnskapen om egypternws hieroglyfiske litteratur.
Epokegjørende innen dette område ble Masperos doktorsavhandling Du genre épistolaire chez les égyptiens de l'époque pharaonique (1872). I 1874 ble Maspero professor i egyptisk arkeologi ved Collège de France. Som Champollions etterfølger og som lærer i egyptologi gjorde Maspero stor innsats. Maspero er særlig kjent for sine studier av grammatikken i det gammelegyptiske språk.
I år 1880 ble han sendt til Egypt for å starte et arkeologisk institutt, École française du Caire, som den franske regjering ville opprette etter forbilder i Roma og Athen. Allerede i 1881 fikk han overta posten som directeur des fouilles et des musées i Egypt, en befatning som han avsa seg sommeren 1886. Maspero ble i 1883 medlem av Institut de France.
Han hadde nå en større vitenskapelig innflytelse, og han bidro til at mange viktige funn ble gjort ved undersøkelser i Nildalen. Blant de mest bemerkelsesverdige kan nevnes den store samling kongelige mumier fra det 18. dynasti som ble funnet i Dayr al-Bahri. I 1887 flyttet Maspero til Frankrike og gjenopptok sin universitetstjeneste, men dro i 1899 atter til Egypten som directeur du service des antiquités de l'Egypte.
Blany Masperos viktigere verker etter 1872 kan nevnes Quelques papyrus du Louvre (1875), Histoire ancienne des peuples de l'Orient (1875), La pyramide du roi Ounas, La pyramide du roi Teti, La pyramide du roi Pepi I, Études égyptiennes (1879-1884), L'archéologie égyptienne (1887), Les momies royales de Deir-el-Raheri (1889), Les contes populaires de l'Égypte ancienne (1889), Études de mythologie et d’archéologie égyptiennes (1893) og Histoire ancienne des peuples de l'Orient classique (I-III, 1894-99).
Kvalifisering til VM i fotball 2018 (UEFA), gruppe F

Kvalifisering til VM i fotball 2018 (UEFA), gruppe F begynte 4. september 2016 og endte 8. oktober 2017. Vinneren av gruppa, England, gikk direkte til sluttspillet sammen med de andre 8 gruppevinnerne. Andreplasserte Slovakia ble slått ut som det dårligste av lagene som ble nummer  i sin gruppe.

Lagene

England Litauen Malta Skottland Slovakia Slovenia